作者:顏真卿
標題:與耿湋水亭詠風聯句
內容:清風何處起，拂檻複縈洲。——裴幼清回入飄華幕，輕來疊晚流。——楊憑桃竹今已展，羽翣且從收。——楊凝經竹吹彌切，過松韻更幽。——左輔元直散青蘋末，偏隨白浪頭。——陸士修山山催雨過，浦浦發行舟。——權器動樹蟬爭噪，開簾客罷愁。——陸羽度弦方解慍，臨水已迎秋。——顏真卿涼為開襟至，清因作頌留。——皎然週迴隨遠夢，騷屑滿離憂。——耿湋豈獨銷繁暑，偏能入迥樓。——喬王風今若此，誰不荷明休。——陸涓